

LĒMUMS

Ādažos, Ādažu novadā

2025. gada 24. jūlijā **Nr.** **271**

**Par S.Vītolas iecelšanu** **Ādažu novada sociālā dienesta vadītājas amatā**

Ādažu novada sociālā dienesta vadītāja Ieva Roze ir ievēlēta pašvaldības domē, un ir atbrīvojies minētās iestādes vadītāja amats.

Pašvaldību likuma 20. panta sestajā daļā noteikts, ka lai nodrošinātu labu pārvaldību, it īpaši pašvaldības uzdevumu efektīvu izpildi un sabiedrības uzticību konkrētās pašvaldības darbam, kā arī lai veicinātu darbinieka kvalifikācijas izaugsmi, darbinieku, neizsludinot atklātu konkursu un motivējot pārcelšanas pieļaujamību un lietderību, var pārcelt jebkurā citā pašvaldības amatā atbilstoši viņa spējām un kvalifikācijai tajā pašā vai citā iestādē, izvērtējot darbinieka viedokli.

Pašvaldības darbiniece Sintija Vītola Ādažu novada sociālajā dienestā strādā kopš 2020. gada 5. oktobra un ieņem vadītājas vietnieces amatu kvalitātes un metodikas jautājumos. Viņas darba pienākumos ietilpst sociālā darba metodiskā vadība, kvalitātes kontrole, lēmumu saskaņošana, saistošo noteikumu projektu izstrāde, kā arī atskaišu sagatavošana un citas vadoša amata funkcijas. Viņa vairākkārt pilnvērtīgi aizvietoja iestādes vadītāju prombūtnes laikā, spēja operatīvi pieņemt lēmumus, vadīt iestādes darbinieku komandu un nodrošināt uzdevumu izpildi.

S.Vītolai ir maģistra grāds sociālajā darbā ar specializāciju “sociālo institūciju vadītājs”, viņa regulāri pilnveido profesionālo kvalifikāciju un piedalās supervīzijās, ir mērķtiecīga, atbildīga, ar teicamām administratīvās vadības, sadarbības un komunikācijas prasmēm.

Ņemot vērā pieredzi, zināšanas un profesionālo kompetenci, S.Vītola ir piemērota Ādažu novada sociālā dienesta vadītājas amatam. Pašvaldībā saņemta S.Vītolas piekrišana iecelšanai amatā.

Pamatojoties uz Pašvaldību likuma 10. panta pirmās daļas 10. punktu, 20. panta sesto daļu, Pašvaldības domes 2023. gada 14. jūnija saistošo noteikumu Nr. 18/2023 “Ādažu novada pašvaldības nolikums”27.15. punktu , Ādažu novada pašvaldības dome

**NOLEMJ:**

1. Iecelt Sintiju VĪTOLU Ādažu novada sociālā dienesta vadītājas amatā ar 2025. gada 24. jūliju.
2. Centrālās pārvaldes Personāla nodaļas vadītājai L.Raiskumai informēt Valsts ieņēmuma dienestu par grozījumiem Ādažu novada pašvaldības valsts amatpersonu sarakstā likumā „Par interešu konflikta novēršanu valsts amatpersonu darbībā” noteiktajā kārtībā.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU